'Die Roadtrip' at The Drama Factory
Waldemar Schultz/ Brendon Daniels/ Director - Gaerin Hauptfleisch
Geen O12 - Taal
Jaco en Belarus (Ja dis sy naam) is op die pad. Die plan is 'n roadtrip van Suid na Noord om bietjie weg te kom van alles. Wederhelftes, kinders, troeteldiere en werk is agtergelaat om soos ouds die vryheid van die oop pad te geniet sonder verpligtinge, sorge en skuldgevoelens. Alles is egter nie so eenvoudig nie want die lewe is nie meer so eenvoudig soos 20 jaar gelede nie, en dinge rafel vinnig uit as die twee hulle verdwene jeug probeer herwin met skreeusnaakse gevolge. Geheime word ontbloot en daar wag 'n verassing in die kattebak as die teëspoed hulle in die middel van nêrens (Ok die Vrystaat naby Trompsburg) tref. Hierdie kombinasie van die "buddymovie" en "roadmovie" genres bekyk op 'n komiese manier wat gebeur as twee mans vasgevang word in 'n situasie waar hul geforseer word om oor alles te praat, elke man se ergste nagmerrie.